stanford-oval/wikipedia huggingface dataset:
Facu Regalia
GP2-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Hilmer Motorsport | BHRFEA Kesk. | BHRSPR 20 | ESPFEA Kesk. | ESPSPR 17 | MONFEA Kesk. | MONSPR 21 | AUTFEA Kesk. | AUTSPR 24 | GBRFEA   | GBRSPR   | GERFEA   | GERSPR   | HUNFEA   | HUNSPR   | BELFEA   | BELSPR   | ITAFEA   | ITASPR   | RUSFEA   | RUSSPR   | ABUFEA   | ABUSPR   | 0 | 31. |
Gertrude Caton-Thompson

| Gertrude Caton-Thompson> Henkilötiedot |
| --- | --- |
Syntynyt: 1. helmikuuta 1888 Lontoo, Yhdistynyt kuningaskunta
Kuollut: 18. huhtikuuta 1985 (97 vuotta) Broadway, Yhdistynyt kuningaskunta
Koulutus ja ura
Tutkinnot:  Newnham College
Tutkimusalue:  arkeologia
Gertrude Caton-Thompson (1. helmikuuta 1888 Lontoo, Yhdistynyt kuningaskunta – 18. huhtikuuta 1985 Broadway, Yhdistynyt kuningaskunta) oli englantilainen arkeologi.
Caton-Thompson syntyi 1888 Lontoossa, ja hän kävi yksityiskouluja Eastbournessa ja Pariisissa. Egyptologiasta hän kiinnoistui vierailtuaan äitinsä kanssa Egyptissä vuonna 1911. Caton-Thompson opiskeli Cambridgen yliopiston Newnham Collegessa. Hän työskenteli ensimmäisen maailmansodan aikana Britannian kuljetusministeriössä ja osallistui 1919 Pariisin rauhankonferenssiin.
Caton-Thompson opiskeli University College Londonissa William Flinders Petrien johdolla ja brittiläisessä arkeologikoulussa Egyptissä 1921–1926. Hän osallistui 1921–1922 kaivauksiin Abydoksessa ja Oksyrhynkhoksessa ja kaivoi Maltalla 1921 ja 1924. Caton-Thompson löysi esihistoriallisen Hammamian kylän, kun hän teki kaivauksia El-Badarissa 1924–1925. Elinor Gardnerin kanssa hän tutki 1925–1928 Al-Fayyumin pohjoisosia arkeologisen koulun ja Kuninkaallisen antropologian instituutin alaisuudessa. Caton-Thompson kaivoi 1929 Rhodesiassa, 1930–1932 Khargan keitaalla ja 1937–1938 Jemenissä.
Newnham College Caton-Thompson palasi 1934, jolloin hänestä tuli yliopistotutkija. Hän oli Newnham Collegessa tutkijana vuoteen 1957, jolloin hän jäi eläkkeelle. Caton-Thompson kuului lisäksi 1935–1945 yliopiston johtokuntaan.
Filth and Wisdom

| Filth and Wisdom |
| --- | --- |

Ohjaaja:  Madonna
Käsikirjoittaja:   Madonna  Dan Cadan 
Tuottaja:  Nicola Doring
Kuvaaja:  Tim Maurice Jones
Leikkaaja:  Russell Icke
Pääosat:   Eugene Hütz  Holly Weston  Vicky McClure  Richard E. Grant 
Valmistustiedot
Valmistusmaa:  Iso-Britannia
Tuotantoyhtiö:  Semtex Films
Levittäjä:  IFC Films Netflix
Ensi-ilta:  13. helmikuuta 2008 (Berliinin elokuvajuhlat)
Kesto:  81 minuuttia
Alkuperäiskieli:  englanti, venäjä
Aiheesta muualla
IMDb 
Elonet
AllMovie
Infobox OKNimi-testi OK: 
Filth and Wisdom on ensimmäinen Madonnan ohjaama elokuva. Brittituotannon pääosissa ovat Eugene Hütz, Holly Weston, Vicky McClure ja Richard E. Grant. Se yhdistelee  komedian, draaman, musikaalin sekä rakkauselokuvan lajityyppejä.
Tuotanto

Filth and Wisdom on kuvattu Lontoossa, Englannissa 14. toukokuuta – 29. toukokuuta 2007 sekä  heinäkuussa 2007.
Jakelu

Elokuvan ensimmäinen esitys oli Berliinin elokuvajuhlissa 13. helmikuuta 2008. Elokuva sai Suomen ensi-iltansa marraskuussa 2008. Suomessa elokuvaa on levittänyt Cinema Mondo.
Vastaanotto ja palaute

The Guardianin Peter Bradshaw kirjoitti, että tämän tiesi olevan tulossa – Madonna on edennyt urallaan surkeasta näyttelijästä surkeaksi ohjaajaksi.
Turun Sanomien Päivi Valotien mielestä Filth and Wisdom esittää henkilönsä, suurkaupungin boheemit nälkätaiteilijat kovin romantisoidusti, näyttämättä juurikaan likaa ja rähjäisyyttä. Nätisti paketoitu rappioromanttinen muka-rankistelu tai Madonnalle ominainen sadomasokistinen kuvastokaan eivät hätkähdytä.
Aiheesta muualla

Filth and Wisdom Internet Movie Databasessa. (englanniksi)
Gertrude Jekyll

Gertrude Jekyllin muotokuva (1920)
Lindisfarnen linnan puutarha.
Gertrude Jekyll (29. marraskuuta 1843 Lontoo — 8. joulukuuta 1932) oli brittiläinen maisema-arkkitehti, joka nosti luonnollisen puutarhan suosioon.
Jekyll  syntyi varakkaaseen perheeseen, ja harrasti maalausta vuoteen 1891, jolloin hänen heikkenevä näkönsä alkoi aiheuttaa ongelmia. Silloin Jekyll kiinnitti huomionsa puutarhasuunnitteluun. Hänen tavoitteenaan oli yksinkertaisuus, hallittu sekasorto ja mökkipuutarhoiden tunnelma.
Jekyll suosi monivuotisia kasveja, ja yhdisteli perennoja, varpuja, pensaita ja köynnöksiä, täydentäen penkkejään yksivuotisilla kukilla. Hän järjesti kukat usein värien mukaan käyttäen asteittain muuttuvan spektrin keskellä vastaväriä koristeellisina yksityiskohtina.
Jekyll kirjoitti lukuisia artikkeleita William Robinsonin julkaisemiin puutarhalehtiin kuten Country Life. Hän kirjoitti myös joitakin opaskirjoja, mutta vaikutti eniten puutarhoilla, jotka suunnitteli yhdessä arkkitehti Edwin Lutyensin kanssa.
Feda

| Feda |
| --- | --- |
 Feda vuonna 2019.
 Feda
 Koordinaatit: 58°15′58″N, 6°49′08″E 
Valtio:  Norja
Lääni:  Agder
Kunta:  Kvinesdal
Pinta-ala:  
 – Maa:  0,5 km²
Väkiluku (2023):  444
 – Väestötiheys:  888 as./km²
Infobox OKVirheellinen NIMI-arvo: 
Feda on taajama Kvinesdalin kunnassa Norjassa. Taajaman pinta-ala on 0,5 neliökilometriä ja asukasluku 444 vuonna 2023. Feda oli itsenäinen kunta vuosina 1900–1963.
Aiheesta muualla

Kuvia tai muita tiedostoja aiheesta Feda Wikimedia Commonsissa
Grandiosa

| Grandiosa |
| --- | --- |

Tunnuslause:  Aina voi olla pizzaperjantai! 
Tuotetyyppi:  pakastepizza
Omistaja:  Orkla
Alkuperämaa:   Norja
Kotisivu:  Kotisivut
Infobox OKNimi-testi OK: 
Grandiosa on pakastepizza, jota Suomessa markkinoi Orkla Suomi. Grandiosa-sarjaan kuuluu Grandiosa Big One -pannupizzoja, erilaisia kiviuunipizzoja sekä välipalapizzoja.
Grandiosan suosituinta pakastepizzaa Superiore for Meat Loversia myydään noin miljoona kappaletta vuodessa.
Aiheesta muualla

Grandiosan suomenkieliset kotisivut
Gersonides

Levi ben Gershon (hepr. ‏לוי בן גרשון‎, paremmin tunnettu nimellä Gersonides tai Ralbag; 1288–1344) oli juutalainen rabbi, filosofi, matemaatikko, astrologi ja Talmud-oppinut. Hän oli kotoisin Bagnolsista, Languedocista, Ranskasta.
Teoksia

Sefer Milhamot Ha-Shem ("Herran sodat", 1317–1329)
Sefer ha-hekkesh ha-yashar ("Oikeiden syllogismien kirja", 1319)
Maaseh Hoshev ("Käytännön laskentataito") eli Sefer hectar-mispar ("Numeroiden kirja") (1321–1322)
Aiheesta muualla

Stanford Encyclopedia of Philosophy: Gersonides (englanniksi)
Gersonides: Sefer Milhamot Ha-Shem (englanniksi)
Kellner, Menachem: Bibliographia Gersonideana - An Annotated List of Writings by and about R. Levi ben Gershom (Arkistoitu – Internet Archive) (englanniksi)
F1 2011

| F1 2011 |
| --- | --- |

 F1 2011 pelin kansikuva.
Kehittäjä:  Codemasters Birmingham Sumo Digital (Nintendo DS & PlayStation Vita)
Julkaisija:  Codemasters
Jakelija:  Steam, Humble Store, App Store ja PlayStation Store
Säveltäjä:  Ian Livingstone
Pelisarja:  Formula 1
Pelimoottori:  EGO Engine 2.0
Julkaistu:  NA 20. syyskuuta 2011AUS 22. syyskuuta 2011EU 23. syyskuuta 2011  Nintendo 3DS EU 24. marraskuuta 2011NA 25. marraskuuta 2011 PlayStation Vita NA 15. helmikuuta 2012EU 22. helmikuuta 2012AUS 23. helmikuuta 2012
Lajityyppi:  ajopeli
Pelimuoto:  yksinpeli, moninpeli
Ikäluokitus:  ACB: G ESRB: E  Virheellinen ESRB-arvo PEGI: 3 USK: 0
Alusta:  Microsoft Windows, PlayStation 3, Xbox 360, Nintendo 3DS, PlayStation Vita, iOS
Jakelumuoto:  Blu-ray, DVD
Vaatimukset:  Windows XP/Vista/7 DirectX 9.0c Intel Core 2 Duo @ 2,4 GHz tai AMD Athlon X2 5400+ 2GB RAM Näytönohjain: GeForce 7800/Radeon X1800 tai korkeampi DirectX yhteensopiva äänikortti tai äänipiiri Kaksipuolinen yhteensopiva DVD-ROM asema 12,5 GB kiintolevytilaa
Oheislaite:  rattiohjain, pad-ohjain
Lisää peliartikkeleitaVideopelien teemasivulla
Infobox OK      : 
F1 2011 on Codemasters Birminghamin ja Sumo Digitalin kehittämä sekä Codemastersin julkaisema ajopeli, joka pohjautuu Formula 1 -kauteen 2011. Peli julkaistiin vuonna 2011 Microsoft Windowsille, PlayStation 3:lle ja Xbox 360:lle sekä seuraavana vuonna Nintendo 3DS:lle ja PlayStation Vitalle.
Peli sisältää kaikki kauden 2011 kuljettajat, tallit ja radat, mukaan lukien uuden Buddh International Circuit -radan Intiassa ja paluun kalenteriin tekevän Saksan Nürburgringin.
Peli sisältää paljon uudistuksia ja uusia ominaisuuksia: turva-auto, punaiset liput, KERS, DRS, Co-Op-uramoodi ja jaetun ruudun moninpelin..
Ominaisuudet > Ura

• Uramoodia voi nyt pelata Co-Opina toisen pelaajan kanssa. Peli toimii niin, että kaksi pelaajaa ovat toistensa tallitovereita.
• Lehdistön kanssa kommunikointia on paranneltu; pelaajaa näkee uutisotsikoita suorituksistaan ja vastausvaihtoehdoissakin on enemmän valinnanvaraa kuin edellisessä pelissä.
• Pelissä on enemmän pieniä välinäytöksiä uran varrella kuin edellisessä pelissä. Esimerkiksi kun kuski nousee autoon varikolla tai juhlii voittoaan Parc Ferme -alueella.
• Pelaaja kommunikoi tällä kertaa oman agenttinsa kanssa pelkästään pelin sisäisen sähköpostin välityksellä, joten tämä ei ole 2010:n tapaan motorhomessa läppää heittämässä.
• Viisi kautta kestävä uramoodi.
Ominaisuudet > Moninpeli

Uuteen peliin Codemasters sai koodia optimoimalla kasvatettua ihmispelaajien määrän 16. Tämän lisäksi voi halutessaan miehittää loput lähtöruudut tekoälyn ohjaamilla autoilla, jolloin saadaan täysi 24 auton lähtöruudukko. Sama toimii online-pelimuodossa.
Steve Hood kertoi haastattelussa, että F1 2011 keskittyy moninpeliin paljon enemmän kuin F1 2010. Hood ei ollut tyytyväinen 2010:n online-ominaisuuksiin.
Peli sisältää nyt myös jaetun ruudun moninpelin, jossa kaksi pelaajaa voi ajaa GP-kilpailuja keskenään. Tekoälyn ohjaamat autot saa mukaan kisaan, mutta harjoituksia tai aika-ajoja ei jaetun ruudun tilassa pysty ajamaan.
Spectator-moodi on nyt online-ominaisuutena. Jos siis keskeytät kisan, voit seurata kanssakilpailujoiden edesottamuksia eri kamerakulmista kisan aikana.
Tallit ja kuljettajat

| Talli | Valmistaja | Auto | Moottori | Renkaat | Nro | Kuljettaja |
| --- | --- | --- | --- | --- | --- | --- |
|  Red Bull Racing | Red Bull | RB7 | Renault | P | 1 |  Sebastian Vettel |
|  Red Bull Racing | Red Bull | RB7 | Renault | P | 2 |  Mark Webber |
|  Vodafone McLaren Mercedes | McLaren | MP4-26 | Mercedes | P | 3 |  Lewis Hamilton |
|  Vodafone McLaren Mercedes | McLaren | MP4-26 | Mercedes | P | 4 |  Jenson Button |
|  Scuderia Ferrari Marlboro | Ferrari | 150 | Ferrari | P | 5 |  Fernando Alonso |
|  Scuderia Ferrari Marlboro | Ferrari | 150 | Ferrari | P | 6 |  Felipe Massa |
|  Mercedes GP Petronas F1 Team | Mercedes | MGP W02 | Mercedes | P | 7 |  Michael Schumacher |
|  Mercedes GP Petronas F1 Team | Mercedes | MGP W02 | Mercedes | P | 8 |  Nico Rosberg |
|  Lotus Renault GP | Renault | R31 | Renault | P | 9 |  Nick Heidfeld |
|  Lotus Renault GP | Renault | R31 | Renault | P | 10 |  Vitali Petrov |
|  AT&T Williams | Williams | FW33 | Cosworth | P | 11 |  Rubens Barrichello |
|  AT&T Williams | Williams | FW33 | Cosworth | P | 12 |  Pastor Maldonado |
|  Force India F1 Team | Force India | VJM04 | Mercedes | P | 14 |  Adrian Sutil |
|  Force India F1 Team | Force India | VJM04 | Mercedes | P | 15 |  Paul di Resta |
|  Sauber F1 Team | Sauber | C30 | Ferrari | P | 16 |  Kamui Kobayashi |
|  Sauber F1 Team | Sauber | C30 | Ferrari | P | 17 |  Sergio Pérez |
|  Scuderia Toro Rosso | STR | STR6 | Ferrari | P | 18 |  Sébastien Buemi |
|  Scuderia Toro Rosso | STR | STR6 | Ferrari | P | 19 |  Jaime Alguersuari |
|  Team Lotus | Lotus | T128 | Renault | P | 20 |  Heikki Kovalainen |
|  Team Lotus | Lotus | T128 | Renault | P | 21 |  Jarno Trulli |
|  HRT F1 Team | HRT | F111 | Cosworth | P | 22 |  Narain Karthikeyan |
|  HRT F1 Team | HRT | F111 | Cosworth | P | 23 |  Vitantonio Liuzzi |
|  Marussia Virgin Racing | Virgin | MVR-02 | Cosworth | P | 24 |  Timo Glock |
|  Marussia Virgin Racing | Virgin | MVR-02 | Cosworth | P | 25 |  Jérôme d’Ambrosio |
Radat

| Nro | Kilpailu | Rata |
| --- | --- | --- |
| 1 |  Australian Grand Prix | Albert Park Grand Prix Circuit, Melbourne |
| 2 |  Malesian Grand Prix | Sepang International Circuit, Sepang |
| 3 |  Kiinan Grand Prix | Shanghai International Circuit, Shanghai |
| 4 |  Turkin Grand Prix | İstanbul Park, Istanbul |
| 5 |  Espanjan Grand Prix | Circuit de Catalunya, Montmeló |
| 6 |  Monacon Grand Prix | Circuit de Monaco, Monte Carlo |
| 7 |  Kanadan Grand Prix | Circuit Gilles Villeneuve, Montreal |
| 8 |  Euroopan Grand Prix | Valencian katurata, Valencia, Espanja |
| 9 |  Britannian Grand Prix | Silverstone Circuit, Silverstone |
| 10 |  Saksan Grand Prix | Nürburgring, Nürburg |
| 11 |  Unkarin Grand Prix | Hungaroring, Mogyoród |
| 12 |  Belgian Grand Prix | Circuit de Spa-Francorchamps, Stavelot |
| 13 |  Italian Grand Prix | Autodromo Nazionale Monza, Monza |
| 14 |  Singaporen Grand Prix | Marina Bay Street Circuit, Singapore |
| 15 |  Japanin Grand Prix | Suzuka Circuit, Suzuka |
| 16 |  Korean Grand Prix | Korean International Circuit, Yeongam |
| 17 |  Intian Grand Prix | Buddh International Circuit, New Delhi |
| 18 |  Brasilian Grand Prix | Autódromo José Carlos Pace, São Paulo |
| 19 |  Abu Dhabin Grand Prix | Yas Marina Circuit, Abu Dhabi |
Aiheesta muualla

F1 2011 MobyGamesissa (englanniksi)
F1 2011 MobyGamesissa (englanniksi)
Geoffrey Dawson

Geoffrey Dawson (25. lokakuuta 1874 – 7. marraskuuta 1944) oli brittiläinen toimittaja, joka oli The Timesin päätoimittaja vuosina 1912–1919 ja 1923–1941.
Dawson opiskeli Oxfordissa ja pääsi All Souls Collegeen vuonna 1898. Hän joutui sanomalehtialalle puolivahingossa toimiessaan Etelä-Afrikassa Alfred Milnerin henkilökohtaisena avustajana. Milner halusi edistää poliittisia pyrkimyksiään sijoittamalla Dawsonin johannesburgilaisen lehden toimitukseen. Vuodesta 1906 Dawson oli myös The Timesin Johannesburgin kirjeenvaihtaja.
Dawson palasi Lontooseen 1911 ja aloitti kokopäivätyöt The Timesissä.
Geoffrey Burbidge

Geoffrey Burbidge
Geoffrey Ronald Burbidge (24. syyskuuta 1925 – 26. tammikuuta 2010) oli brittiläis-yhdysvaltalainen tähtitieteilijä.
Burbidge oli tutkija Margaret Burbidgen aviomies ja Kalifornian yliopiston fysiikan professori San Diegossa. Hän toimi Kitt Peak National Observatoryn johtajana vuosina 1978–1984.
Burbidge voitti Helen B. Warner -palkinnon vaimonsa kanssa 1959, Bruce-mitalin itsenäisesti 1999 ja Royal Astronomical Societyn kultamitalin 2005. Hänen mukaansa on nimetty asteroidi 11753 Geoffburbidge.
Geoffrey Ashe

Geoffrey Ashe (29. maaliskuuta 1923 – 30. tammikuuta 2022) oli brittiläinen kirjailija, joka julkaisi tietokirjallisuutta ja kirjoitti muutamia romaaneja. Useat hänen historiallisista kirjoistaan keskittyvät arthuriaaniseen tarustoon ja erityisesti Kuningas Arthuriin. Hänen ensimmäinen tätä aihetta käsittelevä kirjansa oli King Arthur's Avalon: The Story of Glastonbur, joka ilmestyi vuonna 1957. Kirja sai vaikutteita G. K. Chestertonin Short History of England -kirjasta, jonka Ashe oli lukenut.
Ashe syntyi Lontoossa, mutta vietti useita vuosia Kanadassa. Kanadassa hän kasvoi ja valmistui University of British Columbiasta Vancouverissa, ennen kuin jatkoi opintojaan Cambridgen yliopistossa.
Ashe kannatti käsitystä, jonka mukaan historiallinen Kuningas Arthur oli Riothamus. Hän kirjoittikin aiheesta Speculumin artikkelissa huhtikuussa 1981 ja selitti siitä yksityiskohtaisemmin kirjoissa The Discovery of King Arthur (1985), The Landscape of King Arthur (1987), sekä muissa artikkeleissa.
Filth (elokuva)

| Filth |
| --- | --- |
 Elokuvan juliste.
Ohjaaja:  Jon S. Baird
Käsikirjoittaja:  Jon S. Baird
Perustuu:  Irvine Welshin romaaniin Paska
Tuottaja:   Jon S. Baird  James McAvoy  Mark Amin  Christian Angermayer  Will Clarke 
Säveltäjä:  Clint Mansell
Kuvaaja:  Matthew Jensen
Pääosat:   James McAvoy  Jamie Bell  Eddie Marsan 
Valmistustiedot
Valmistusmaa:  Iso-Britannia
Levittäjä:  Lionsgate ADS Service Netflix Hulu
Ensi-ilta:   2013-04-1010. huhtikuuta 2013 (Iso-Britannia)  2013-11-1515. marraskuuta 2013 (Suomi)  
Kesto:  97 minuuttia
Alkuperäiskieli:  englanti
Tuotto:  9 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Filth on vuonna 2013 ensi-iltansa saanut brittiläinen draamakomedia, jonka on ohjannut Jon S. Baird ja joka perustuu Irvine Welshin vuoden 1998 romaaniin Paska. Elokuvan päähenkilö on edinburghilainen poliisi Bruce Robertson, joka on sovinisti, rasisti, korruptoitunut ja kaikella tavalla misantrooppinen mies.
Juoni

Bruce Robertson (James McAvoy) edinburghilainen rikosylikonstaapeli, jolla on kaksisuuntainen mielialahäiriö. Hän on manipuloiva ja misantrooppinen mies, joka viettää aikansa huumeiden ja alkoholin parissa ja vihaa työkavereitaan poliisilaitoksella. Robertson käyttää myös paljon aikaa vapaamuurariystävänsä Clifford Bladesin (Eddie Marsan) kiusaamiseen, ja hän soittelee jatkuvasti pilapuheluita tämän vaimolle Buntylle (Shirley Henderson) pyytääkseen tältä puhelinseksiä.
Robertsonin päätavoite elämässä on saada rikoskomisarion virka, ja hän saa mahdollisuuden ylennykseen kun hän saa tutkittavakseen japanilaisen opiskelijan murhan. Tutkinnan edetessä Robertson menettää otteensa todellisuudesta. Hänen käyntinsä psykologi Rossin (Jim Broadbent) luona paljastaa, että hän kärsii kaksisuuntainen mielialahäiriöstä lapsuudessaan tapahtuneen onnettomuuden vuoksi. Lisäksi paljastuu että hänen vaimonsa Carole (Shauna Macdonald) on jättänyt hänet ja vienyt heidän tyttärensä mukanaan.
Rikollisjengi ottaa Robertsonin kiinni, kun hän vaeltelee kaupungilla. Jengi pahoinpitelee Robertsonin ja paljastuu että he ovat syyllisiä japanilaisen opiskelijan murhaan. Robertson tappaa jengin johtajan, jonka vuoksi hänet alennetaan konstaapeliksi ja nuori Ray Lennox (Jamie Bell) saa Robertsonin haluaman rikoskomisarion viran. Robertson lähettää Bladesille anteeksipyynnön videolla, jossa hän tunnustaa tekonsa. Robertson yrittää tappaa itsensä hirttäytymällä, mutta hänen aiemmin auttamansa nainen keskeyttää hänet. Robertson puhuttelee yleisöä rikkoen neljännen seinän ja nauraa kun tuoli rikkoutuu hänen altaan.
Näyttelijät

| 0 | 1 | 2 |
| --- | --- | --- |
|  James McAvoy  | … |  Bruce Robertson   |
|  Jamie Bell  | … |  Ray Lennox   |
|  Eddie Marsan  | … |  Clifford Blades   |
|  Imogen Poots  | … |  Amanda Drummond   |
|  Brian McCardie  | … |  Dougie Gillman   |
|  Emun Elliott  | … |  Peter Inglis   |
|  Gary Lewis  | … |  Gus Bain   |
|  John Sessions  | … |  Bob Toal   |
|  Shauna Macdonald  | … |  Carole Robertson   |
|  Jim Broadbent  | … |  Tri. Rossi   |
|  Joanne Froggatt  | … |  Mary   |
|  Kate Dickie  | … |  Chrissie   |
|  Martin Compston  | … |  Graeme Gorman   |
|  Iain De Caestecker  | … |  Ocky   |
|  Shirley Henderson  | … |  Bunty Blades   |
|  Jordan Young  | … |  Lexo   |
|  Pollyanna McIntosh  | … |  Size Queen   |
|  Bobby Rainsbury  | … |  Stephanie   |
|  Zack Niizato  | … |  Japanilainen opiskelija   |
|  Ron Donachie  | … |  Hector   |
|  Tracy-Ann Oberman  | … |  Diana   |
|  Natasha O’Keeffe  | … |  Anna   |
Vastaanotto

Filth on saanut myönteisen vastaanoton elokuvakriitikoilta. Arvosteluja keräävä sivusto Rotten Tomatoes on laskenut elokuvalle pistemäärän 64% perustuen 83 arvosteluun, joiden keskimääräinen arvosana on 6,2/10. Metacriticissä elokuvalla on 56 pistettä 100:sta merkiten ”sekalaisia arvioita”.
Irvine Welsh ei uskonut kirjasta tulevan hyvää elokuvaa, mutta hän on kertonut olevansa tyytyväinen James McAvoyn työhön elokuvan päähahmona ja yhtenä elokuvan tuottajista.
Aiheesta muualla

Filth Internet Movie Databasessa (englanniksi)
Filth Elonet.
Grandmaster Flash

| Joseph Saddler |
| --- | --- |
 Grandmaster Flash esiintymässä vuonna 2014.
Henkilötiedot
Syntynyt: 1. tammikuuta 1958 (ikä 66)
Ammatti:  rap-muusikko
Muusikko
Taiteilijanimi:  Grandmaster Flash
Aktiivisena:  1976–
Tyylilajit:  hip hop
Soittimet:  levysoitin 
Levy-yhtiöt:  Sugarhill Records
Aiheesta muualla
www.grandmasterflash.com
  [ Muokkaa Wikidatassa ] [ ohje ]  
Grandmaster Flash, oikealta nimeltään Joseph Saddler (s. 1. tammikuuta 1958 Bridgetown, Barbados), on yhdysvaltalainen hip hop -muusikko ja DJ. Häntä pidetään yhtenä hip hopin pioneereista. Grandmaster Flash ja hänen yhtyeensä The Furious Five pääsivät ensimmäisinä hip hop -artisteina Rock and Roll Hall of Fameen vuonna 2007.
Elämä ja työ

Saddlerin perhe muutti Yhdysvaltoihin, ja hän kasvoi Bronxissa. Saddler oli New Yorkin ensimmäisiä DJ:tä. Taitonsa hän oppi muun muassa Pete Jonesilta ja DJ Kool Hercilta.
Grandin piirikunta (Utah)

Grandin piirikunta (engl. Grand County) on Yhdysvaltojen Utahin osavaltiossa sijaitseva piirikunta. Sen väkiluku oli 9 669 vuonna 2020. Piirikunnan hallintokeskus on Moabin kaupunki. Piirikunta perustettiin 13. maaliskuuta 1890.
Aiheesta muualla

Kuvia tai muita tiedostoja aiheesta Grandin piirikunta (Utah) Wikimedia Commonsissa
Franz Ernst Neumann

| Franz Ernst Neumann |
| --- | --- |

Henkilötiedot
Syntynyt: 11. syyskuuta 1798 Joachimsthal, Brandenburg
Kuollut: 23. toukokuuta 1895 (96 vuotta) Königsberg
Koulutus ja ura
Väitöstyön ohjaaja:  Christian Samuel Weiss
Oppilaat:  Leonhard Sohncke
Tutkimusalue:  Teoreettinen fysiikka
   
Franz Ernst Neumann (11. syyskuuta 1798 Joachimsthal, Brandenburg – 23. toukokuuta 1895 Königsberg) oli saksalainen matemaatikko, fyysikko ja mineralogi.
Elämä ja ura

Vuonna 1815 hän keskeytti opintonsa Berliinissä osallistuakseen vapaaehtoisena Napoleonin vastaiseen sotaretkeen ja haavoittui Lignyn taistelussa. Sen jälkeen hän pääsi Berliinin yliopistoon teologian opiskelijaksi, mutta suuntautui pian luonnontieteiden pariin. Neumannin varhaiset työt kiteiden parissa toivat hänelle mainetta, minkä ansiosta hänet nimitettiin Königsbergin yliopistoon dosentiksi. Hänestä tuli siellä vuonna 1829 mineralogian ja fysiikan professori. Vuonna 1831 hän muotoili molekyylilämmön lain (Neumannin laki) laajentamalla alkuaineiden lämpöä koskevaa lakia toteamalla, että yhdisteen molekyylilämpö on sen yhdysosien atomilämpöjen summa. Neumann julkaisi teoriansa sähkömagneettisesta induktiosta kahdessa artikkelissa (1845, 1847). Hän antoi niissä merkittävän panoksen sähködynamiikan matemaattiseen teoriaan ja vahvisti artikkeleissa matemaattisesti sähkövirtojen induktiolakeja. Hän osallistui myös matematiikan ja optiikan tutkimukseen, etenkin sovellettuna kaksoistaittumiseen, kristallografiaan ja sähkömagnetismiin.
Aiheesta muualla

Kuvia tai muita tiedostoja aiheesta Franz Ernst Neumann Wikimedia Commonsissa